Homestyle Kerst Rendiergewei - Hondenspeelgoed - 11x15 cm Rood Wit - Hondenspeelgoed - Hond
Productbeschrijving Kerst Rendiergewei - Homestyle
Kerst Rendiergewei is een product van het merk Hm
Je reviewed:Homestyle Kerst Rendiergewei - Hondenspeelgoed - 11x15 cm Rood Wit Warner ‘wys sagte plek, kan meer verwag’ - Sport - Republikein
Wednesday, March 21st, 11:00:25
Warner ‘wys sagte plek, kan meer verwag’
Terwyl Graeme Smith glo toetskrieket tussen Suid-Afrika en Australië moet nie die vurigheid verloor wat dit tradisioneel kenmerk nie, en hy ’n bondgenoot in Shane Warne het wat dié mening betref, glo Simon Katich, die eertydse Aussie-aanvangskolwer, daar moet nie geskroom word om spelers te skors wat die spel in oneer bring nie.
Dié eertydse sterre het hul mening gegee oor die voorval tussen David Warner en Quinton de Kock in die eerste toets op Kingsmead in Durban waar daar persoonlike aanvalle op mekaar was en van hul familie in dié bekstryd betrek is.
Smith glo wel tog ook die lyn moet getrek word wanneer die aanvalle persoonlik van aard is. Dié eertydse Suid-Afrikaanse kaptein is ’n SuperSport-kommentator en hy sê dit was duidelik uit die oudio van die mikrofoon by die paaltjies dat sekere individue die grens van aanvaarbaarheid oorskry het.
Die woordestryd tussen Warner en De Kock het oorgespoel na die spelersgang tydens die teepouse. De Kock het glo persoonlike dinge oor Warner se vrou kwytgeraak.
“Jy kon duidelik hoor oor die mikrofoon (in die paaltjies op die veld) dat daar persoonlike dinge gesê is en dit het my nie verbaas dat daar só ’n reaksie was nie. Dit is onnodig om so persoonlik te raak,” het Smith aan cricket.com.au gesê.
“Dit is een ding om die spel hard te speel en om mededingend te wees en ’n woordestryd binne die reëls is goed. Ek het dit ook gedoen en dit is deel van die spel. Tog is daar grense wat nie oorskry moet word nie en gebeur dít, sal emosies oorkook.”
Hy voel spelers moet meer aanspreeklik gehou word vir hul aksies op die veld en dat die skeidsregters situasies beter moet dophou wanneer die kwik op die veld styg.
“Wanneer Suid-Afrika teen Australië speel, verwag jy dit gaan hard wees. Jy weet dit gaan mededingend wees. Dit is maar hoe ons in albei lande grootgemaak is. Niemand geniet egter hierdie persoonlike aanvalle nie en dit is heeltemal onnodig,” sê hy.
Al was hulle mededingende teenstanders op die veld, stem Warne saam met Smith hieroor.
“Om mekaar verbaal te probeer intimideer en ontsenu was nog altyd deel van enige reeks tussen Suid-Afrika en Australië “Respek is egter die sleutel en julle kan ná die tyd ’n bier saam drink en aanbeweeg. Hou op met die gekerm,” het Warne op Twitter gesê.
Katich glo daar moet baie ferm opgetree word en dat spelers wat hierdie persoonlike grens oorskry, summier geskors moet word. Die wedstrydskeidsregter, Jeff Crowe, het tot Woensdagmiddag om drieuur om stappe teen De Kock en Warner te neem.
“Ek glo hy moet ’n voorbeeld maak van hierdie oortreders en dan sal spelers ophou daarmee. Net deur vir ’n toets geskors te word, sal spelers besef hulle kan nie so optree nie. Wanneer ’n span sonder ’n sleutelspeler in ’n toets moet klaarkom, sal dit hulle sodanig beïnvloed dat hulle polisieman op die veld sal begin speel en spanmaats berispe wat die grens van aanvaarbaarheid oorskry, eerder as om toe te laat dat dit oor en oor gebeur. Hopelik sal die wedstrydskeidsregter streng genoeg wees om sulke gedrag met wortel en tak uit te roei,” het Katich aan die SEN-radiostasie in Australië gesê.
Hy voorspel dat indien daar nie nou streng opgetree word deur die wedstryd-skeidsregter nie, gaan hierdie soort van scenario hom oor en oor afspeel in die res van die toetsreeks. Nog twee voormalige Aussie-sterre sê Warner moet in bedwang gebring word, want hy is soos ’n bul voor wie ’n rooi doek gehang word.
Sy bynaam is juis “Bul” en hy is bekend vir sy kort humeur. Nadat hy getroud is en pa geword het, is sy bynaam verander na “Dominee,” omdat hy rustiger geraak het, maar met hierdie voorval het hy daardie nuwe bynaam afgeskud.
Adam Gilchrist sê Warner sukkel nog om die goue middeweg tussen die “Bul” en “Dominee” te vind.
“Dit is ’n bekommernis en hy moet teleurgesteld wees oor hoe hy opgetree het,” sê Gilchrist.
Al het hy ná die toets blad geskud met De Kock en dit die vredesduif blyk te gewees het, glo Brad Hogg Warner kan min simpatie van die Suid-Afrikaners in die res van die reeks verwag, berig Reuters.
“Hulle gaan vir die laaste drie toetse aan hom karring en om eerlik te wees, die Suid-Afrikaners het sy sagte plek gevind deur na sy vrou te verwys,” sê Hogg. – Netwerk24